Aiemmin tapahtunutta:
Onko Carson Shepherd lääkäri?
-Oli ennen. -Hän kertoi vaimonsa sairastuneen.
Hänellä oli kasvain. Hän kuoli leikkaukseen.
En tiennyt, että päätit jo lähdöstäsi.
Otan tehtävän vastaan.
Becky!
Hän vain opiskelee. Ei hän ehdi leikkiä.
-Minulla on huono olo. -Cody!
Lääkkeiden pitäisi helpottaa kipua. Koeta levätä.
-Mikä hänellä on? -Epäilen umpilisäkettä.
Miten vakava tilanne on?
Jos sitä ei poisteta ja se repeää, tilanne voi olla hyvin vakava.
-Voitko sinä leikata? -En, tarvitaan lääkäriä.
-Kutsun tohtori Burnsin. -Hän on lomalla.
-Karl Strohm hoitaa hänen potilaansa. -Vaikka hän lähtisi matkaan heti,
hän saapuisi vasta iltapäivällä.
-Riittäisikö se? -Mahdotonta sanoa.
Yksi lääkäri on lähempänä.
Carson sanoi, ettei aio palata.
Hänen päänsä on käännettävä.
Etkö varmasti tahdo jäädä tänne?
Tarvitset kaiken mahdollisen avun.
-Jos Codylle sattuisi jotain... -Ymmärrän.
Kuunnelkaa. Emme tiedä, mihin suuntaan Carson lähti.
Hyvässä lykyssä hän ei ole ehtinyt kauas. Hajaannutaan.
-Entä jos hän ei tahdo palata? -Pakotetaan.
-Paljonko meillä on aikaa? -Ei paljoa.
Carson on viimeinen toivomme. Ilman häntä poika voi kuolla.
Mennään!
Vauhtia!
Selviääkö Cody?
Hoitaja Carter tekee kaikkensa.
-Entä jos herra Shepherdia ei löydy? -Et saa ajatella niin.
Puolet kaupungista etsii häntä.
Olin tosi ilkeä Codylle. Olisi pitänyt viettää enemmän aikaa yhdessä.
Voitte viettää aikaa yhdessä sitten, kun hän paranee.
-Entä jos hän ei parane? -Meidän on uskottava.
Ja pysyttävä vahvoina. Toistemme ja Codyn vuoksi.
Carson?
Mitä sinä täällä teet?
-Olemme etsineet sinua kaikkialta. -Abigailin olisi pitänyt kieltää teitä.
Cody on sairaana. Faith epäilee umpilisäkettä.
Kuka tahansa lääkäri voi leikata sen.
Muut ovat liian kaukana. He eivät ehdi ajoissa paikalle.
Usko pois. Ette kaipaa apuani.
Abigail kertoi vaimostasi.
Sitten tiedät, että edellinen potilaani... ei selvinnyt.
Pelastit varmasti monen muun hengen. Siksi sinun on autettava nyt Codya.
-En ole hoitanut ketään kahteen vuoteen. -Tuskin olet oppejasi unohtanut.
Sinua tarvitaan nyt.
Hyvä on. Palaan tekemään tutkimuksen.
-Sen enempää en voi luvata. -Kiitos.
Aamiainen on katettu.
Viimein. Kiitos.
Voi tavaton. Tämäpä noloa.
Mikä niin?
Tämä on Ripille. Herra Avery käski ruokkia sen.
Minne Bill lähti?
Etsimään Carson Shepherdia,
joka osoittautuikin kokin sijaan lääkäriksi.
-Meillä kaikilla on salaisuutemme. -Cody-parka on kovin sairas.
Herra Shepherd saattaa olla ainoa toivomme.
Miten Abigail jakselee?
Parhaansa mukaan. Ei se helppoa ole.
Katsotaan, löytäisinkö sinulle jotain.
Ikävä kuulla siitä pojasta.
Niin meistä kaikista.
Emme voi juuri nyt auttaa... paitsi rukoilemalla.
-Miten hän voi? -Tilanne on sama.
Hän on yhä kovissa kivuissa.
-Carson. -Missä Cody on?
Tänne päin.
Miten jakselet?
-Mitä oireita? -Kuumetta, vatsakipua, oksentelua.
Vatsa on arka ja turvonnut.
Umpilisäke on tulehtunut. Se pitää poistaa nopeasti.
Voitko tehdä sen?
Tulin niin pian kuin pääsin.
-Te lienette tohtori Strohm. -Olen. Kauanko hän on ollut tässä tilassa?
Eilisillasta.
Kyljestä tuntee, että umpilisäke on turvonnut.
-Onko se ammattilaisen mielipide? -Olen toiminut lääkärinä.
Carson Shepherd.
Nimi on tuttu.
-Lääketieteen lautakunta tutki tapaustasi. -Totta.
Carsonin maine puhdistettiin. Sheriffimme varmisti asian.
Koska ette enää harjoita ammattia, sallinette minun tutkia potilaani.
Totta kai.
Teidän on poistuttava.
Jäisin paikalle, jos sopii.
Ei se sovi. Mutta hoitajan apua tarvitsen.
Autan niin paljon kuin voin.
Mennään kahville.
Voi, Lee!
-Ihanaa, että palasit. Löytyikö Carson? -Hän on Codyn luona.
Istua alas ja teen sinulle voileivän.
Ei tarvitse. Ei ole nälkä.
-Mutta et syönyt aamiaista. -Täytyy mennä töihin.
Työt voivat odottaa. Kaipaat lepoa.
Minun on siistiydyttävä ja mentävä toimistolle.
Saha pärjää pari tuntia ilman sinua.
Rosie, voitko olla hössöttämättä?
Olenko tehnyt jotain väärin?
Et. Et tietenkään.
Minua vain väsyttää.
Olen vaimosi.
Tiedän, millainen olet väsyneenä. Nyt ei ole kyse siitä.
Ei puhuta siitä nyt. Ole kiltti.
En tiedä, mitä ajatella tohtori Strohmin tyylistä.
Hän on ollut pääkirurgi Union Cityssä viimeiset kymmenen vuotta.
Hän lienee siis hyvä työssään.
-Minulla on teille uutisia, rouva Stanton. -Toivon mukaan hyviä.
Tutkin pojan läpikotaisin, eikä kyseessä ole umpilisäkkeen tulehdus.
-Eikö häntä siis tarvitse leikata? -Ei.
Sepä ihanaa!
-Mutta kaikki oireet viittaavat siihen. -Tai moneen muuhun sairauteen.
Hänellä on kuumetta, mikä kielii tulehduksesta.
Kyseessä voi olla influenssa tai paksunsuolen tulehdus,
mutta todennäköisemmin vatsatauti.
Se ei ole vatsatautia.
Tehän ette enää harjoita ammattianne?
-Entä jos hän on oikeassa? -Leikkaus on suuri riski.
Verenmyrkytys, bakteeritulehdus tai verenhukka voivat kaikki tappaa.
Siihen ei pidä ryhtyä hetken mielijohteesta.
-Ei tämä ole hetken mielijohde. -Olen ollut alalla 20 vuotta.
Jos uskoisin leikkausta tarvittavan, suosittelisin sitä epäröimättä.
Olette väärässä.
Onko mielessänne käynyt, että olette itse väärässä?
Vai luuletteko olevanne muita fiksumpi?
Ei mennä henkilökohtaisuuksiin.
Lapsi voi kuolla turhaan leikkaukseen, kun mies yrittää leikkiä sankaria.
Minusta tämä on henkilökohtaista.
Sinä leikkaisit. Te odottaisitte.
Annoin pojalle risiiniöljyä. Tiedämme lisää parissa päivässä.
Teidän mielestänne.
Käsittääkseni edellinen potilaanne kuoli leikkaukseen.
Teillä tuskin on varaa neuvoa. Päätös on teidän, rouva Stanton.
Kiitos neuvoistanne.
Odotetaan aamuun ja katsotaan sitten.
Carson! Ole kiltti, älä mene.
Miksi jäisin?
Ei Abigail ajattele sinun olevan väärässä. Häntä vain pelottaa.
Hän pyysi mielipidettäni ja kerroin sen.
-Minua ei tarvita. -Leikkaus on riskialtista.
Jos on mahdollista, ettei sitä tarvita...
Hänet on leikattava. Aika käy vähiin.
-Minun on syytä mennä. -Ei, odota vielä yksi päivä. Varoiksi.
En pyydä enempää.
Yksi päivä. Sitten häivyn.
Miksei hoitaja Carter päästä meitä käymään Codyn luona?
Hän on kipeä.
Miksemme saa tavata häntä?
Emme vielä tiedä, mikä hänellä on. Hoitaja ei tahdo, että tauti tarttuu.
Hain hänelle lammesta sammakon.
Mitä jos tekisittekin hänelle parane pian -kortteja?
-Huomenna on hänen syntymäpäivänsä. -Voitte tehdä syntymäpäiväkorttejakin.
Voiko hän pitää juhlat kipeänä?
Juhlat järjestetään sitten, kun hän voi paremmin.
Menkäähän aloittamaan. Tehdään ne loppuun koulussa.
Rosemary!
Elizabeth.
-Anteeksi. Olin kai ajatuksissani. -Onko jokin pielessä?
Kyse on Leestä.
-Hän salaa minulta jotakin. -Oletko yrittänyt puhua asiasta?
Elizabeth, puhuminen on minun heiniäni. Mutta hän vain poistui paikalta.
-Sitten jotain on vialla. -Niinpä.
Sinussa.
Minussako?
Tuntemani Rosemary ei anna periksi. Varsinkin, kun jokin asia pitää selvittää.
Enpä ole ajatellut asiaa noin.
Ehkä sietäisi. Luin kerran yhdeltä palstalta,
että "kommunikaatio on hyvän parisuhteen avain".
Lainaatko minulle omaa tekstiäni?
Hyviä neuvoja ne olivat.
Ilmeisesti neuvonantajakin tarvitsee joskus neuvoja.
Varsinkin omiaan.
Sopiiko liittyä seuraan?
Siitä vain.
Emme ole samaa mieltä Codyn tilanteesta, enkä ole yhtä kokenut kuin te...
Poika on aamuun mennessä terve.
-Ei, jos minä olen oikeassa. -Melko epätodennäköistä.
Kannattaa hidastaa tahtia, mikäli joudutte leikkaamaan.
-Pitäkää huoli omista asioistanne. -Pidänkin. Välitän siitä pojasta.
Kuten välititte vaimostannekin?
Ette ollut paikalla. Tein sen, mitä vaadittiin.
Niinhän te sanotte.
Kuuntelisitte edes. Codyn umpilisäke...
Olen kuunnellut enemmän kuin tarpeeksi.
Selvisit tutkinnasta, muttei se tee teistä hyvää lääkäriä.
-En anna teidän tappaa toista potilasta. -Cody kuolee, koska olette pelkuri!
Hei, lopettakaa!
Näitte, mitä hän teki. Pidättäkää hänet.
Näin kaksi lääkäriä olemassa eri mieltä. Ei ole syytä pidätykseen.
Vai niin täällä toimitaan. Suojelette omianne.
Väitättekö, etten hoida työtäni?
En tietenkään.
Hyvä. Teidän on aika mennä yöpuulle.
Samoin sinun.
Lee? Siinähän sinä olet. Ruoka on pian valmis.
Taidan mennä suoraan nukkumaan.
Ole kiltti.
Mikä ikinä onkin vialla, kerro minulle. Anna minun auttaa.
Ei mikään ole vialla.
Lee.
En vain halua vaivata mieltäsi.
Sitähän varten avioliitot ovat.
Voimme vaivata toisiamme hamaan loppuun asti.
No...
-Olen ajatellut paljon Codya. -Kuten me kaikki.
Muistatko, kun kerroin menettäneeni veljeni?
Olit vielä lapsi.
Niin. Cody muistuttaa minua Patrickista.
Hän oli kiltti poika. Totteli aina. Tai useimmiten.
Mutta... kun Patrick sairastui...
...lääkärit eivät tienneet, mistä oli kyse. Piti vain odottaa.
Viimeisenä iltanaan hän pyysi minua lukemaan hänelle.
Hän piti siitä. Tom Sawyer. Hänen lempikirjansa.
Oli enää yksi luku jäljellä. Mutta minua väsytti.
Kysyin, voisinko jatkaa aamulla.
En saanut tilaisuutta.
Hän ei enää herännyt.
Lee. Olen pahoillani.
Mikset kertonut?
Kai minusta tuntui, että minulla ei saisi olla ongelmia.
Meidän on löydettävä ratkaisut yhdessä.
Entä jos ratkaisua ei ole?
Ehkä sekään ei haittaa.
Et tainnut saada unta.
-Miten hän jakselee? -Pelkään hänen tilansa huononevan.
-Kuumettako? -Lämpö vain nousee.
Pulssi on katkonainen.
Umpilisäke repeää pian.
-Haen tohtori Strohmin. -Näin hänet saluunassa.
Hän ei ole leikkauskunnossa.
Sitten sinun on leikattava.
Hae Abigail.
Jos en operoi häntä heti, umpilisäke repeää,
ja silloin tulehduksen bakteerit pääsevät verenkiertoon.
Tulehdus leviäisi kaikkialle.
Sitten emme voi enää auttaa.
Tohtori Strohmin mielestä leikkaus on vaarallinen.
Totta. Varsinkin täällä ilman kaikkia nykyaikaisia välineitä.
Verenhukka ja monet muut vaarat ovat mahdollisia.
Jos Codyn ehtisi viedä sairaalaan, käskisin tehdä niin. Mutta aikaa ei ole.
Jos emme leikkaa, Cody kuolee.
Oletko aivan varma asiasta?
Sataprosenttisen varma. Sinun on nyt luotettava minuun.
Hyvä on. Tee, mitä täytyy.
Tarvitsen skalpellin, puristimia, siteitä. Sterilisoi välineet.
Fenolia, jos sitä on, tai kiehuvaa vettä. En halua riskeerata mitään.
Kaikki on pian valmista.
Sinun täytyy poistua.
Carson. Älä anna poikani kuolla.
-On vaikeaa olla tekemättä mitään. -Tarvitset nyt lepoa.
En saisi nukuttua. En, ennen kuin Cody on kunnossa.
Olen menettänyt jo yhden pojan.
En tiedä, miten kestäisin Codyn menettämisen.
Rakastan häntä. Hän on osa minua.
Hän on osa meitä kaikkia.
Onko kuulunut mitään?
Ei vielä.
-Kauanko leikkaus on kestänyt? -Hieman yli tunnin.
Voimmeko auttaa?
Mitäs jos keitän teetä?
Voin auttaa.
Teit oikean päätöksen.
Toivon, että olet oikeassa.
Tiedän sen.
-Hän selviää kyllä. -Niin.
On täällä meno muuttunut.
Kun saavuin, pelkäsit omaa varjoasikin, mutta katso nyt itseäsi.
Pidät huolta Abigailista ja autoit minua.
Olet muuttanut kaikkien lasten elämää. Olet päässyt pitkälle.
-Hädin tuskin tunnistan sinua. -Kauniisti sanottu.
Mutta totta puhuen...
...joinain päivinä oloni on niin tyhjä, etten tiedä, miten jaksan.
Kaipaatko Jackia?
Enemmän kuin arvaatkaan.
Hän taistelee hyvän puolesta. Ja sinä teet samoin täällä.
Hän olisi sinusta ylpeä.
Aika lähteä.
Lähteäkö?
Sain sähkeen maistraatista. Syytteenlukupäiväsi on määrätty.
Tiedän, että haluat minusta eroon, mutta tahdon pyytää palvelusta.
-Pyydätkö minulta palvelusta? -En suurta.
Mietin vain, saisinko jäädä tänne kuulemaan, miten Codylle käy.
-Päiväksi vain. Ehdimme silti. -Vitkuttelet.
Kutsu sitä miksi tahdot.
-Miksi välität niin kovasti Abigailista? -Miksi itse?
Huomenna pitäisikin olla parempi keli.
Ilmoitan, jos kuulen jotain.
-On mennyt jo yli viisi tuntia. -Kuulemme varmasti pian jotain.
Kuuluuko sen kestää näin kauan?
Carson?
-Saimme umpilisäkkeen poistettua ajoissa. -Luojan kiitos.
Cody on yhä tajuttomana.
Mutta selviäähän hän?
Selviäähän?
Hän menetti paljon verta.
Voi ei.
Hänellä on yhä kuumetta ja syke on heikko.
-Teimme parhaamme. -Tietysti.
Kävin sairastuvalla.
Herra Shepherd, teillä on syytä olla hyvä selitys.
-Annoin hänelle luvan leikata. -Se oli virhe.
Käsitykseni mukaan te ette ollut työkunnossa.
Lautakunta kuulee tästä.
Ja siitä, miten teitte väärän diagnoosin.
Saatoitte tappaa pojan.
Mutta hän ei kuollut revenneeseen umpilisäkkeeseen.
Hänet olisi pitänyt siirtää kunnon sairaalaan.
Tohtori Strohm, seison päätökseni takana.
Hyvä on. Sitten minä poistun.
Hän on nyt teidän potilaanne. Mutta jos hän kuolee, se on teidän kontollanne.
Ikävää, että jouduit kuulemaan tuon.
-Voinko nyt nähdä Codyn? -Totta kai.
Saatan sinut sinne.
Näytät kaipaavan taukoa.
Oli kuulemma rankka ilta.
Tavallaan.
Uni varmaan maittaisi.
-Ehkä myöhemmin. -Et voi tehdä nyt enempää.
Entä jos en tehnyt riittävästi?
Sinä et päätä, kuka saa elää. Se on korkeimman käsissä.
Mitä pikemmin ymmärrät sen, sitä parempi.
-Elämäni ei mennyt niin kuin toivoin. -Voit muuttaa sen suuntaa.
-Entä jos on liian myöhäistä? -Myöhäistä on vasta kun makaamme haudassa.
Yhden asian olen oppinut. Pakoileminen ei ratkaise mitään.
Tulen kohta auttamaan.
Teillä taitaa olla projekti menossa.
Lapset tekevät kortteja Codylle.
Tahtoisin lähettää sähkeen lääketieteen lautakunnalle.
Selvähän se. Kas näin.
Toivon, ettet tekisi sitä.
Olemmeko tavanneet?
Elizabeth Thatcher. Pormestarin ja Carson Shepherdin ystävä.
Carson on vaarallinen mies. Hän teki leikkauksen,
vaikkei ole ollut alalla kahteen vuoteen.
Hän teki, mitä täytyi pelastaakseen lapsen hengen.
Ette tiedä, pelastiko hän poikaa.
Mutta Codya ei enää olisi ilman Carsonia.
Siskoani ei enää ole, ja se on Carsonin syytä.
Luojalla on joskus eri suunnitelmia.
Meidän on pakko hyväksyä ne ja jatkettava elämäämme.
Mielenne muuttuu, jos se poika ei selviä.
Rukoilen hänen puolestaan.
Olkaa kiltti. Antakaa jo anteeksi Carsonille.
Häneen sattuu vielä enemmän kuin teihin.
Hyvää syntymäpäivää, poikani.
Cody, sinun on toivuttava. Olet taistelija.
Olet kokenut jo paljon, etkä ole luovuttanut.
Sinulla on vielä paljon elämää edessä ja niin paljon kaikkea tehtävää.
Nyt jos koskaan on taisteltava.
Ole kiltti. Älä luovuta.
Pakko myöntää, että on yllätys nähdä sinut täällä siivoamassa.
Tuuraan vain liikekumppaniani.
-Onko hän sairastuvalla? -On.
Hän ei poistu sieltä, ennen kuin Cody herää.
Aivan.
Hyvät herrat. Osallistutteko rukousmessuun?
Totta kai.
Tulen heti, kun olen lukinnut paikat.
Mitä jos me auttaisimme?
Hyvä ajatus.
Suo hänelle terveyttä ja voimia ja anna hänen toipua.
Sitä pyydämme Herramme nimeen. Hän opetti meidät rukoilemaan näin:
Isä meidän, joka olet taivaissa. Pyhitetty olkoon sinun nimesi.
Tulkoon sinun valtakuntasi. Tapahtukoon sinun tahtosi -
myös maan päällä niin kuin taivaassa.
Anna meille tänä päivänä meidän jokapäiväinen leipämme -
ja anna meille meidän syntimme anteeksi.
Äläkä saata meitä kiusaukseen, vaan päästä meidät pahasta.
Sillä Sinun on valtakunta ja voima ja kunnia.
Iankaikkisesti. Aamen.
Miten hän voi?
-Pulssi on normaali. -Kuume on laskenut.
Cody? Kuuletko minua? Cody?
Cody? Herää. Cody, kultaseni.
Ole kiltti. Herää.
Cody?
Missä minä olen?
Olet sairastuvalla, kultaseni.
Muistan, että vatsaani koski.
Niin koski. Mutta kaikki järjestyy.
Toivut kyllä.
-En tiedä, miten voisin kiittää. -Jätämme teidät kahden.
Kaipaat lepoa. Minä jään tänne.
-Oletko varma? -Mene.
Miksi itket?
-Olen niin onnellinen. -Hassu syy itkeä.
Ymmärrät sitten vanhempana.
Abigail?
Cody selviää.
Voinko viedä hänelle kortteja?
Käyn kertomassa Beckylle. Vie vain.
Carson?
Selvisikö se poika?
Selvisi.
-Pelastit siis hänen henkensä. -Tein sen, mitä minun kuului.
Niin kai myös Amberin kanssa.
Se ei riittänyt.
Olin kamalan vihainen.
Olin niin tuohtunut, että tahdoin syyttää jotakuta. Oli helpointa syyttää sinua.
Mutta se ei ollut reilua eikä oikein.
Uskotko tosiaan noin?
Uskon.
Halusin lääkäriksi vain auttaakseni muita.
Luulenpa, että sinulla on vielä paljon ihmisiä pelastettavanasi.
Enkä minä aio estää sinua.
Katso. Jopa Pyry lähetti kortin.
Kaikilla on sinua ikävä.
-Sopiiko tulla? -Totta kai.
Tulen katsomaan sinua myöhemmin.
Olin todella huolissani sinusta. Säikäytit minut pahemman kerran.
-Anteeksi. -Ei.
-Minun pitää pyytää anteeksi. -Mitä?
En viettänyt aikaa kanssasi.
Mutta heti kun toivut, tehdään kaikkea kivaa yhdessä.
-Olen ikuisesti isosiskosi. -Vaikka käyttäytyisin huonosti?
Sehän on pikkuveljien tehtävä.
Miten voisin auttaa juhlien kanssa?
Kakku on. Hoitaisitko koristelut?
Asia selvä.
Tuota en uskonut koskaan näkeväni.
Tulen kohta.
Luulin, että lähdit eilen.
Cape Fullertonissa oli huono sää. En halunnut ottaa riskiä.
Bill antoi minun jäädä, jotta kuulisin uutiset.
Mistä?
Pojastasi.
-Hienoa, että hän selvisi. -Kiitos, Henry.
Aika lähteä.
Nämä lienevät hyvästit.
-Palaan aiemmin kuin arvaatkaan. -En olisi niin varma.
Pidä huolta itsestäsi.
Samoin.
Kyytiin sitten.
Minä voin tehdä tuon.
Ei tarvitse. Eikä sinun kuulu enää häärätä keittiöllä.
Faith vahtii Codya. Hän on kunnossa.
Carson Shepherd, sinä synnyit lääkäriksi, et kokiksi.
En olisi niin varma.
Minä olen. Etkö käsitä? Jumala lähetti sinut tänne syystä.
Pelastamaan lapsen hengen.
Cody pelasti minut. Te kaikki pelastitte.
Sitten niin oli tarkoitettukin.
Hope Valley on ihmeiden paikka. Apua ilmestyy yllättävällä hetkellä.
Codyn leikkauksesta on muutama viikko, ja hän on toipunut täysin.
Mutta joskus vasta vaara jonkun menettämisestä -
saa käsittämään, miten tärkeää yhteinen aikamme on.
Tule pian takaisin, rakas Jack. Kukaan ei ole minulle sinua rakkaampi.
Koko sydämestäni. Elizabethisi.
Hyvää syntymäpäivää, Cody.
Avaa minun lahjani seuraavaksi.
-Olen sinulle anteeksipyynnön velkaa. -Mistä hyvästä?
Olin väärässä suhteesi. Onneksi.
-Anteeksipyyntö hyväksytty. -Ajattelitko avata vastaanoton?
Harkitsen asiaa.
Tarjouduin jo maksamaan puolet palkastasi.
Kerrassaan anteliasta.
Ihan aito Snyderin maila! Kiitos, herra Shepherd!
Hän ei ole herra vaan tohtori!
Eipä kestä.
Se on meiltä. Tai oikeastaan Leeltä.
Tom Sawyerin seikkailut. Kiitos, herra Coulter.
Ole hyvä, Cody.
-Kuka on Patrick Coulter? -Hyvin rakas henkilö minulle.
Muistutat vähän häntä.
Tämä on paras syntymäpäivä ikinä.
Eikä se ole vielä ohi.
Mikä tämä on?
Erityislahja. Beckyllekin.
Olen halunnut antaa sen teille jo pitkään. Sain sen viime viikolla.
Mikä se on?
Virallinen adoptiotodistus.
Mitä se tarkoittaa?
Sitä, että Abigail-neiti on äitinne.
Ihanko totta?
Kyllä. Voitte kutsua minua nyt äidiksi.
-Menen kokeilemaan mailaani. -Tulen mukaan.
Ole varovainen ja palaa kotiin ennen illallista!
Kyllä, äiti!
En kyllästy ikinä kuulemaan tuota sanaa.
Olen onnellinen puolestasi. Teidän kaikkien kolmen puolesta.
Kiitos.
Tekstitys: Sonja Lahdenranta